Vruntliken grot tovoren unde wes ik gudes vormach. Wetet, ersamen leven borghemeysteren unde rat, also van des ghefanghen weghen, de[n] ghy ghefanghen hadden, ghenomet Fylippus son, unde he klaghet, dat em de stadesknechte ghenomen hebben syne kleder unde sin ghelt. Des bidde ik gy, ersamen borghemeysteren unde rat, mynen leven frundes, dat gy wol wolden don unde geven em syne kleder wedder unde sin gelt, also lyker wys dat ik den juwen don solde. Hirmede so syt deme leven Gode bevolen. Gescreven to deme Stoxkholm in sunte Essghels daghe. By my Karl Knutson marschalk in Sweden, des rykes vorstender. Adress: De[n] ersamen borghermeisteren unde rat to Revel, mynen leven frundes, kome dusse breff my[t] groter ersamicheyt.